L-eks Prim Ministru ta' Malta, Lawrence Gonzi, ħeġġeġ lill-poplu Malti biex jattendi għall-protesta li se ssir għada, li fiha, żewġ NGOs u manueldelia.com se jkunu qed isejħu għar-riżenja tal-Ispeaker Anġlu Farrugia u tad-Deputat Laburista Rosianne Cutajar. Fuq filmat fuq il-paġna ta' Facebook ta' waħda mill-NGOs li qed issejjaħ il-protesta, Repubblika, Gonzi qal li "meta jsiru sejħiet biex ninġabru l-Belt ħalli nwaslu messaġġ dwar kif il-ġurnalista Daphne Caruana Galizia ġġieldet biex tipproteġi l-interessi tagħna u ta' pajjiżna, il-preżenza tagħna twassal messaġġ, anke jekk ma nitkellmux." L-eks Prim Minsitru saħaq li meta jsiru avvenimenti li jiġbru lill-poplu Malti biex iwaslu messaġġ lill-Gvern tal-ġurnata, "għandna nwieġbu għal dawk il-mistoqsijiet." Il-protesta se ssir għada quddiem il-bini tal-Parlament fil-Belt Valletta fis-6 ta' filgħaxija. Din qed issir wara li l-Ispeaker Anġlu Farrugia rrifjuta li jikkastiga lil Cutajar wara li rapport tal-Kummissarju tal-Istandards sabha li kienet qed tikser l-etika parlamentari meta naqset milli tiddikjara flus li rċeviet mis-suspettat tal-qtil ta' Caruana Galizia, Yorgen Fenech. Aktar kmieni din il-ġimgħa, Gonzi akkuża lill-Ispeaker li qed jipprova jagħlaq ħalq iċ-ċittadini f'reazzjoni għall- ittra li ntbagħtet mill-Avukat tal-Ispeaker lil Matthew Caruana Galiza, iben il-ġurnalista assassinata Daphne Caruana Galizia. L-attivisti ukoll ikkritikaw lil Farrugia talli ċaħad is-sejħiet ta' Matthew Caruana Galizia għar-riżenja tiegħu. Caruana Galizia appella lill-Ispeaker biex jirriżenja mill-kariga tiegħu talli skont hu, kompla jipproteġi MP li nxtrat minn persuna li qed tiġi mħarrka għall-imġieba korrotta u qed tiġi akkużata li kellha rwol fil-qtil ta' ommu. Fl-ittra, Farrugia stqarr li dak li qed jgħid Caruana Galizia huma allegazzjonijiet "bla bażi u frustranti". Gonzi jakkuża lill-Ispeaker li qed jipprova jagħlaq ħalq iċ-ċittadini Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61a473e38a019_rand.td-a-rec-img{text-align:left}.td_uid_3_61a473e38a019_rand.td-a-rec-img img{margin:0 auto 0 0}